text: [{"text_idx": "#000001", "text": "Fyrstu 4 dystirnir i\u0301 landskappingini eru avgreiddir, og okkara dreingir hava vunni\u00f0 allar si\u0301nar dystir og liggja a\u0301 odda i\u0301 kappingini."}, {"text_idx": "#000002", "text": "Fyrsti dysturin var\u00f0 leiktur i\u0301 Gundadali. B36 hevur eitt kru\u0301tsterkt li\u00f0 i\u0301 deildini, og vir\u00f0ingin fyri teimum var sto\u0301r, kanska ov sto\u0301r. I\u0301 \u00f8llum f\u00f8rum fingu okkara dreingir ikki sp\u00e6li\u00f0 at koyra. Hinvegin sp\u00e6ldi B36 v\u00e6l, og skuldi naka\u00f0 ma\u0301l koma i\u0301 fyrra ha\u0301lvleiki, so la\u0301 ta\u00f0 til, at heimali\u00f0i\u00f0 skuldi fa\u0301a ta\u00f0."}, {"text_idx": "#000003", "text": "Men, fo\u0301tbo\u0301ltur er fo\u0301tbo\u0301ltur. Mi\u00f0skei\u00f0is i\u0301 fyrra ha\u0301lvleiki fekk Sonni Mikkelsen bo\u0301ltin mitt a\u0301 mi\u00f0juni. Hann setti fer\u00f0 a\u0301 og rann fra\u0301 B36 verjuni. Og ho\u0301ast vinkulin gj\u00f8rdist naka\u00f0 spi\u0301skur, so smekka\u00f0i hann bo\u0301ltin i\u0301 neti\u00f0 til 1-0 til NSI\u0301. Ta\u00f0 var eisini ha\u0301lvleiksst\u00f8\u00f0an."}, {"text_idx": "#000004", "text": "Seinni ha\u0301lvleikur li\u0301ktist fyrra. B36 li\u00f0i\u00f0 sp\u00e6ldi go\u0301\u00f0an fo\u0301tbo\u0301lt. Men, vit hava eina sera sterka verju, og ta\u00f0 var sja\u0301lvdan, at veruligur vandi var a\u0301 fer\u00f0. Ta\u00f0 eydna\u00f0ist to\u0301 B36 at javna naka\u00f0 inn i\u0301 seinna ha\u0301lvleik. Nu\u0301 la\u0301 ein heimasigur i\u0301 luftini. Ta\u00f0 l\u00f8gdu Steffan L\u00f8kin og Jo\u0301gvan H\u00f8jgaard li\u0301ka i\u0301, ti\u0301 ta\u0301 einir 10 minuttir resta\u00f0u i\u0301, vann Jo\u0301gvan bo\u0301ltin av einum verjuleikara og sendi Steffan avsta\u00f0. Hann var i\u0301sakaldur og lyfti bo\u0301ltin upp um ma\u0301lmannin til 2-1. Og beint fyri dystarlok sta\u00f0festi Jo\u0301gvan sigurin, ta\u0301 hann vann bo\u0301ltin av ma\u0301lmanninum og prika\u00f0i hann i\u0301 ma\u0301li\u00f0. 3-1 til NSI\u0301, so er li\u0301kamiki\u00f0, hvussu sigurin kom."}, {"text_idx": "#000006", "text": "Si\u0301\u00f0ani leiktu okkara tveir dystir mo\u0301ti 07 Vestur. Heimadystin vunnu vit 7-1. U\u0301tidysturin var leiktur i\u0301 go\u0301\u00f0ve\u00f0rinum 2. mai i\u0301 Sandava\u0301gi. Ho\u0301ast talan var um u\u0301tidyst, so mundu vit eiga st\u00f8rra partin av a\u0301sko\u00f0arunum. Og teir fingu valuta fyri peningin. NSI\u0301 vann 10-0 i\u0301 einum sonnum uppvi\u0301sningsdysti."}, {"text_idx": "#000007", "text": "Leygardagin 9. mai to\u0301ku okkara mo\u0301ti TB vi\u00f0 L\u00f8kin. Eftir go\u0301\u00f0a dystin i\u0301 Sandava\u0301gi leygardagin frammanundan, v\u00e6nta\u00f0u fleiri ein go\u0301\u00f0an dyst. Hesin dysturin bleiv to\u0301 ikki eins undirhaldandi og tann i\u0301 Sandava\u0301gi. Okkara vunnu uppibori\u00f0 4-0, men hesafer\u00f0 to\u0301ktust leikararnir ikki eins n\u00e6rlagdir og neyvir, sum seinast. Sju\u0301r\u00f0ur Pauli leg\u00f0i NSI\u0301 a\u0301 odda 1-0. L\u00f8tu seinni bleiv 2-0, ta\u0301 Aron setti eitt brotspark i\u0301 ma\u0301li\u00f0. Ma\u0301li\u00f0 til 3-0 var ein perla. Fleiri NSI\u0301 \u2013leikarar sp\u00e6la bo\u0301ltin millum si\u0301n, so ein sending til Aron frammi i\u0301 vinstra bor\u00f0i. Aron smekkar bo\u0301ltin inn fyri ma\u0301li\u00f0, har Andri er fyrstur a\u0301 bo\u0301ltinum og smekkar hann i\u0301 neti\u00f0. 3-0 og dysturin i\u0301 roynd og veru avgj\u00f8rdur."}, {"text_idx": "#000008", "text": "Seinni ha\u0301lvleikur var ro\u0301tutur. Ta\u00f0 var ikki fyrr enn Sonni Mikkelsen fekk fer\u00f0ina upp, at naka\u00f0 var at hyggja at. Ta\u00f0 var eisini hann, sum a\u0301tti ma\u0301li\u00f0 til 4-0. Ein alt ov long sending fer mo\u0301ti ma\u0301lmanninum hja\u0301 TB. Sonni setur turboina til, og a\u0301\u00f0renn ma\u0301lma\u00f0urin veit av, prikar Sonni bo\u0301ltin fra\u0301 honum. Endin er, at ma\u0301lma\u00f0urin ger brotsspark. Brotssparki\u00f0 setti Mo\u0301rits Heini trygt i\u0301 neti\u00f0 til endaliga u\u0301rsliti\u00f0 4-0."}, {"text_idx": "#000009", "text": "Ho\u0301sdagin m\u00f8ta okkara dreingir HB vi\u00f0 L\u00f8kin. Skal go\u0301\u00f0a gongdin halda a\u0301, so skal st\u00f8rri neyvleiki og o\u0301makur til. Evnini setir ongin spurning vi\u00f0. 4 dystir, 4 sigrar og 12 stig er go\u0301\u00f0tiki\u00f0."}, {"text_idx": "#000010", "text": "Eftir sto\u0301rsigurin i\u0301 steypakappingini eru eyguni aftur vend i\u0301mo\u0301ti landskappingini. NSI\u0301 tekur a\u0301 flaggdegnum i\u0301mo\u0301ti n\u00e6stbesta li\u00f0num hja\u0301 EB/Streymi. Dysturin byrjar kl. 18.00. M\u00f8ti\u00f0 fj\u00f8lment at stu\u00f0la teimum gulu!"}, {"text_idx": "#000014", "text": "Leygardagin vo\u0301ru aftur no\u0301gvir dystir a\u0301 skra\u0301nni. Adrian Dalsa\u0301 to\u0301k hesar myndirnar av dystum hja\u0301 sma\u0301piltum, piltum og gentur 14-17. Sma\u0301piltar [nggallery id=157] Piltar [nggallery id=158] Gentur 14-17 [nggallery id=159]"}, {"text_idx": "#000017", "text": "< Endama\u0301l/innihald: B1 er byrjunarskei\u00f0 hja\u0301 teimum, sum \u00e6tla at u\u0301tbu\u0301gva seg a\u0301 venjara\u00f8kinum. Men B1 er eisini \u00e6tla\u00f0 foreldrum og lei\u00f0arum, sum a\u0301 ymiskan ha\u0301tt ynskja at hja\u0301lpa til i\u0301 felagnum vi\u00f0 eitt nu\u0301 venjing av yngri b\u00f8rnum. Ta\u0301 skei\u00f0i\u00f0 er av, ver\u00f0ur lutt\u00f8kubr\u00e6v lati\u00f0 luttakarunum. Evni, sum ver\u00f0a vi\u00f0gj\u00f8rd a\u0301 B1 skei\u00f0inum, eru..."}, {"text_idx": "#000019", "text": "Seinasta leygardag vunnu okkara U16 dreingir steypafinaluna mo\u0301ti B36 i\u0301 einum t\u00f8ttum dysti, har okkara avgj\u00f8rdu i\u0301 umdystinum. Somu li\u00f0 m\u00f8ttust vi\u00f0 L\u00f8kin leygardagin. Li\u00f0ini liggja numma eitt og tvey i\u0301 landskappingini, B36 fremst vi\u00f0 einum stigi meira enn NSI\u0301, og ti\u0301 var lagt upp til eitt oddabrak. Og lat ta\u00f0 ver\u00f0a sagt beinanvegin. Ta\u00f0..."}, {"text_idx": "#000021", "text": "Ta\u00f0 var vi\u00f0 sorg, at vit mikudagin fingu bo\u00f0ini um, at nu\u0301 var Ja\u0301kup Mortensen farin. Ein, i\u00f0 veruliga gekk undan og skapti teimum m\u00f8guleikar, i\u00f0 komu aftana\u0301. Ein fyrimynd i\u0301 allar ma\u0301tar og li\u0301ka til ta\u00f0 si\u0301\u00f0sta eitt menniskja, hv\u00f8rs hjarta banka\u00f0i fyri NSI\u0301. So seint sum i\u0301 februar fekk Ja\u0301kup hei\u00f0ursskjal Poul E...."}]